मंगलवार को अपने जापान दौरे के दूसरे दिन मुख्यमंत्री श्री नीतीश कुमार ने बिहार राज्य प्रोत्साहन संगोष्ठी को संबोधित किया, एम्बेसी ऑफ इंडिया, टोक्यो में मिथिला पेंटिंग की प्रदर्शनी का उद्घाटन किया और इंडियन पार्लियामेंट्रियन फ्रेंडशिप लीग की बैठक में अध्यक्ष श्री होसादा हिरोयूकी के हाथों सम्मानित हुए। इससे पूर्व सोमवार को वे जापान के प्रधानमंत्री श्री शिंजो अवे, विदेश मंत्री श्री तारो कोनो, विदेश राज्य मंत्री श्री कजायुकी नकाने और जापान में भारत के राजदूत श्री सुजान चिनौय से मिले और वहां के बिहारी प्रवासियों के साथ भी थोड़ा वक्त बिताया।